**Inge Johannes Tjernes Johansen** (født 21. mai 1928 i Gjerpen, nå Skien, død 5. desember 2018) var en norsk sivilingeniør og professor på Norges tekniske høgskole (NTH). Han var rektor ved NTH i perioden 1976–1984 og styreformann i Statoil fra 1984 til 1988.

Liv og virke
------------

### Bakgrunn, utdannelse

Inge Johansen ble født i Gjerpen; faren var elektriker og moren husmor. 

Han tok eksamen på Norges tekniske høgskole (NTH, senere NTNU), Elektroteknisk avdeling, linjen for sterkstrømteknikk i 1952 og i 1957 tok han doktorgraden på avhandlingen *En undersøkelse av vandrebølgers inntrengning i transformatorviklinger, spesielt med henblikk på den rolle viklingens induktive kopling spiller.*

### Karriere

Etter å ha fullført sivilingeniørutdanningen var han knyttet til NTH som vitenskapelig assistent og høgskolestipendiat til 1955. Deretter arbeidet han som transformatorkonstruktør og utviklingsingeniør ved ⅍ Per Kure, Oslo og ASEA i Sverige i to år. Fra 1959 var han «visiting lecturer» ved Carnegie Institute of Technology og Massachusetts Institute of Technology. Fra 1959 til 1985 var han professor ved NTH i høyspenningsteknologi. Som elkraftprofessor var han instrumentell i å samle tre institutter innen elkraft til Institutt for elkraftteknikk, som også er dagens navn på instituttet. I 1976-1984 var han rektor ved NTH og var deretter administrerende direktør i Norges Teknisk-Naturvitenskapelige Forskningsråd i 1985–1989. I 1990–1995 var han professor II ved NTH.

Han var styreformann i Statoil fra 1984 til 1988. Dette var en periode da teknologiutviklingen i landet var stor, og olje- og gassnæringen var i sterk vekst. Johansens kompetanse innenfor hele energifeltet var viktig for energinasjonen Norge og den omstillingen landet trengte. Han tok også initiativ til å fremme bedriftsetableringer og fikk sammen med partnere i Trondheim kommune, Vassdrags- og Havnelaboratoriet og Distriktenes Utviklingsfond etablert Trondheims første innovasjonsmiljø, ASEV (AS Etablerings- og Virksomhetsutvikling).

Johansen har bistått i arbeidet med opprettelsen av Kathmandu University i Nepal, og hvor en egen bygning er oppkalt etter ham - Prof. Inge Johansen Engineering Block.

Verv
----

* Medlem av Norges Tekniske Vitenskapsakademi (NTVA) fra 1964
* Medlem av Det Kongelige Norske Videnskabers Selskab fra 1971
* Rektor ved NTH 1976–1984
* Nestformann og formann i Interimsstyret for Universitetet I Trondheim (UNIT) fra 1978 til 1984
* Styreformann i Statoil 1984–1988
* Ledamot i Kungliga Ingenjörsvetenskapsakademien (IVA) fra 1986
* Examiner on OECDs Rewiew of National Science and Technology Policy (in Denmark) 1986-87
* Leder av Den nasjonale forskningsetiske komite for naturvitenskap og teknologi (NENT) 1990-99

Heder
-----

* Kommandør av St. Olavs Orden for innsats for teknisk forskning og undervisning i Norge (1981)

Bibliografi
-----------

* *Energi og Etikk -Etiske perspektiver på elforsyning*, Forlaget Press 2006

Referanser
----------

1. ↑   verkets språk bokmål, www.universitetsavisa.no, besøkt 5. desember 2018[Hentet fra Wikidata]
2. ↑  Solveig, Mikkelsen (5. desember 2018). «Tidligere NTH-rektor Inge Johansen er død». *Universitetsavisa*. Arkivert fra originalen 5. desember 2018. Besøkt 5. desember 2018.
3. 1 2  Bovim, Gunnar; Øien, Geir; Midtgård, Ole-Morten (15. desember 2018). «Minneord for Inge Johansen». *Universitetsavisa*. Arkivert fra originalen 17. desember 2018. Besøkt 17. desember 2018.
4. ↑  «Arkivert kopi». Arkivert fra originalen 10. mars 2012. Besøkt 22. september 2010.
5. ↑  «Arkivert kopi» (PDF). Arkivert fra originalen (PDF) 24. september 2010. Besøkt 22. september 2010.

Kilder
------

* *Hvem Hva Hvor* 1985 side 87

Eksterne lenker
---------------

* (no) Inge Johansen i Store norske leksikon
* Inge Johansens arkiv finnes ved NTNU Universitetsbiblioteket

|  |  |
| --- | --- |
| Oppslagsverk/autoritetsdata | Store norske leksikon **·** Wikistrinda **·** BIBSYS **·** VIAF **·** LCCN **·** ISNI
 |